
ДО

ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от инж. Петко Димитров Драгнев, Управител на “Бургасбус” ЕООД


Относно: Отдаване под наем на имот, собственост на „Бургасбус“ ЕООД , чрез публичен търг с явно наддаване, за срок от 10 години. 

УВАЖАЕМИ ОБЩИНСКИ СЪВЕТНИЦИ,


Съгласно чл. 12, ал. 1, т. 10 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас в качеството си на едноличен собственик на капитала на „Бургасбус” ЕООД трябва да вземе решение за отдаване под наем на дълготрайни материални активи когато срокът на договора за наем е над 3 години. 
През 2011г., “Бургасбус” ЕООД в качеството си на Наемодател е подписал с ЕТ“Дени–Денка Велева – Стела Велева“, в качеството и на Наемател, договор за наем, по силата на който Наемодателя предоставя на Наемателя за временно и възмездно ползване обект - сграда находяща се в гр. Малко Търново, ул.“Ал. Стамболийски“ № 5А. До настоящият момент посоченият Наемател е напълно изряден, плащал е редовно и в срок наемните си вноски, извършил е ремонт на покрива и фасадата на отдадената под наем сграда, както и със свои средства е изградил наново зелените площи около обекта. Наетата сграда се използва от наемателя за организиране и провеждане на дейностите, предвидени в Закона за хазарта. С молба, вх. № 1915 /21.12.2016 г. от г-жа Стела Стоянова Велева – представляваща ЕТ“Дени–Денка Велева – Стела Велева“ желае посоченият по-горе договор за наем да подновен и при възможност сключен за срок от 10 години, тъй като това е условие за продължаване на лиценза, който е издаден на ЕТ“Дени–Денка Велева – Стела Велева“, съгласно Закона за хазарта. 


Продължаването срока на договора за наем може да бъде извършено само при спазване условията на чл.18, ал. 1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, като досегашният ни наемател бъде определен и за нов такъв след провеждане на публичен търг с явно наддаване, по ред и условия, определени в Наредба за реда за придобиване, управление и разпореждане с общински имоти.

 
Предвид изложеното и на основание чл. 21, ал. 1, т. 9 от ЗМСМА,  чл. 12, ал. 1, т. 10 и чл.18 ал. 1 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следните

РЕШЕНИЯ:

I. Дава съгласие да бъде отдаден под наем за срок от 10 (десет) години, чрез провеждане на публичен търг с явно наддаване, сграда находяща се в гр. Малко Търново, ул.“Ал. Стамболийски“ № 5А, собственост на „Бургасбус“ ЕООД, с площ от 206 кв.м., чрез публично оповестен конкурс.


ІІ. Упълномощава управителя на „Бургасбус“ ЕООД да предприеме всички необходими действия по провеждане на публичен търг с явно наддаване, по реда на Наредбата  реда за придобиване, управление и разпореждане с общински имоти и вещи, с начална тръжна наемна цена в размер на 724(седемстотин двадесет и четири)лева без ДДС на месец.
С уважение,
ИНЖ. ПЕТКО ДРАГНЕВ  
УПРАВИТЕЛ НА „БУРГАСБУС“ ЕООД
